Diari Oficial de la Generalitat Valenciana


Sumari del DOGV 3137, del 05-12-1997 (1997/11705)

RESOLUCIÓ de 21 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació puntual 1/1996 del Pla General d'Ibi.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11656


Data del document
:   21-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3994 RESOLUCIÓ de 21 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació puntual 1/1996 del Pla General d'Ibi. [97/Q11732]
  
Vist l'expedient relatiu al Projecte de Modificació Puntual 1/1996 del Pla General del Municipi d'Ibi (Alacant), i del qual resulten els següents:
  
Antecedents de fet
  
Primer
  
L'Ajuntament d'Ibi, en la sessió plenària de l'1 d'abril de 1997, en va acordar l'aprovació provisional, després de complir els tràmits d'exposició pública, per mitjà d'anuncis en el Butlletí Oficial de la Província d'Alacant, de 25 d'octubre de 1996, en el Diari Oficial de la Generalitat Valenciana, de 20 de novembre de 1996, i en un dels diaris de més difusió provincial, el 19 d'octubre de 1996. Durant el pertinent període d'informació pública no es va presentar cap al·legació o suggeriment.
  
Segon
  
La documentació està integrada per memòria i plànols.
  
Tercer
  
La Comissió Territorial d'Urbanisme d'Alacant, reunida en la sessió del dia 30 de maig de 1997, va veure diverses deficiències, que posteriorment han sigut reparades, segons l'acord de la referida Comissió de 6 d'octubre de 1997, pel qual s'informa favorablement l'expedient a què es fa referència.
  
Fonaments de dret
  
Primer
  
Quant al procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i concordants per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la modificació plantejada té per objecte variar la posició, forma i dimensió de les parcel·les edificables i, com a conseqüència d'això, de les zones verdes públiques de les illes de cases 165, 166, 167, 168 i 315, així com el canvi de viari situat entre aquestes, en zona verda; s'acumula l'edificabilitat dels cinc blocs en només quatre. La modificació es justifica en una millor distribució del volum d'edificació permés i en una concepció unitària de l'espai lliure, tenint en compte que l'àmbit de la modificació pertany a un únic propietari.
  
En aquest sentit, s'han reparat les deficiències observades segons l'Acord de la Comissió Territorial d'Urbanisme d'Alacant de 30 de maig de 1997:
  
- Aportant nou còmput de zona verda, en el qual s'inclou el vial que passava per l'interior de l'àmbit de la modificació, en qualificar-lo de zona verda.
  
- S'han corregit les dades d'edificabilitat i de superfícies.
  
- S'ha justificat com a error material la discrepància entre alçades reflectida en el plànol número 17, i que no repercuteix significativament en l'aprofitament tipus del sòl urbà.
  
- Es justifica la supressió de la unitat d'execució número 14, de la qual formava part l'àmbit motiu de aquesta modificació puntual, segons l'Acord adoptat pel Ple de l'Ajuntament d'Ibi el 31 de gener de 1991.
  
La modificació no suposa augment d'aprofitament lucratiu privat o desafectació de sòl de destinació pública, per això no procedeix preveure les mesures de compensació necessàries per a mantenir la proporció i la qualitat de les dotacions públiques previstes, d'acord amb l'article 55.3 de la LRAU.
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU, de manera que no s'observen objeccions ni impediments urbanístics legals que obstaculitzen l'aprovació definitiva de aquesta modificació del Pla General d'Ibi. No obstant això, per tal com que la modificació comporta, com a conseqüència del seu objecte, una diferent qualificació o ús urbanístic de zones verdes anteriorment previstes, es requereix informe previ del Consell Superior d'Urbanisme substituït per informe del conseller d'Obres Públiques, Urbanisme i Transports, informe previ de la Comissió Territorial d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU. Sense que siga preceptiu el dictamen del Consell Jurídic Consultiu de la Comunitat Valenciana, establit en la Llei 10/1994, de 19 de desembre, de la Generalitat Valenciana, com ha acordat fer públic l'esmentat òrgan consultiu en successius dictàmens.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, de conformitat amb l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i els altres de concordant i de pertinent aplicació, d'acord amb l'informe de la Comissió Territorial d'Urbanisme d'Alacant, resolc
  
Informar favorablement aquest expedient i, en conseqüència, aprovar definitivament la modificació puntual 1/1996 del Pla General d'Ibi.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació n'excusa la notificació individualitzada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercitar qualsevol altre recurs que s'estime oportú.